Aħna l-Maltin għandna dan il-proverbju li nafu sewwa xi jfisser. Dan l-aħħar kelli esperjenza li fakkritna f' dan il-proverbju. Nixtieq naqsam magħkom din l-esperjenza, imma ħalli nibda mill-Ġenesi tal-istorja! Madwar tlettax-il sena ilu kien hemm patri li tani ktieb u ħajjarni naqrah. Dan il-ktieb kien jismu " " u jitratta l-istorja ta' żagħżugħ li nqabad fix-xibka tad-droga u kien infettat bil-marda tal-Aids. Dan il-ktieb huwa djarju ta' dan iż-żagħżugh Taljan li kien jismu Nicola. Huwa sar jaf b' għaqda li tieħu ħsieb nies bħalu u tgħinhom joħorġu minn dan il-vizzju. L-għaqda li qed insemmi ġġib l-isem ta' . Meta qrajt il-ktieb nibtet fija x-xewqa li naqilbu għall-Malti u mort inkellem lil Patri Pawl Cremona, dak li kien tani l-ktieb, u wrejtu bix-xewqa tiegħi. Għoġbitu l-idea u ħeġġiġni nwettaq dan il-ħsieb tiegħi. Ktibt lill- u tlabthom il-permess. Sakemm wasal il-permess bdejt naqleb il-ktieb għall-Malti u sakemm waslitli ittra bil-permess għall-pubblikazzjoni tal-ktieb bil-Malti kien diġà lest. Għadda ftit żmein mhux ħażin sakemm il-ktieb kien ippubbblikat. Kienet kumbinazzjoni. Kont qed inżur Medjugorje għall-ewwel darba u mort fid-dar li l- għandha hemmhekk. Rajt il-ktieb bit-Taljan, bl-Ingliż u b' ħafna ilsna oħrajn. Ftakart fix-xogħol li kelli merfugħ fil-kompjuter u tkellimt. Dlonk sibt persuna li kienet lesta tippubblikah u tqassmu b' xejn. Il-ktieb bil-Malti jġib l-isem "Lil hinnn mill-AIDS" – illum ma nafx jekk fadalx xi kopji tiegħu. Kollox beda fl-Italja, fil-Piemonte, sewwasew ġewwa Saluzzo, provinċja ta' Cuneo. Nhar is-16 ta' Lulju, 1983, Sor Elvira Petrozzi tat bidu għal din l-inizjattiva li llum kibret u nxterdet ħafna anke barra l-Italja. Żerriegħa żgħira li nżergħet iżda llum kibret u xxebilket. Illum insibu li din l-inizjattiva tinsab fi 18-il pajjiż u għandha 61 dar li joffru kenn għal eluf ta' żgħażagħ li bosta minnhom għandhom passat xejn sabiħ, passat ta' dipendenza minn sustanzi li jistgħu jwasslu għall-mewt. Dawn id-djar jagħtu terapija sempliċi, xejn pilloli, xejn mediċini imma ladarba wieħed jidħol fil-komunità jrid jaqta' d-droga minn dak il-ħin. Bosta mir-residenti jgħdilulek li kienet diffiċli imma rreżistew u llum reġgħu qegħdin jgħixu ħajja li fiha skop, ħajja li jiswa li tgħixha mhux bħal dik ta' meta kienu skjavi tad-drogi. Hemm xewqa li tinfetaħ dar ta' din il-komunità hawn Malta wkoll. Min jaf? Il-komunità ma tridx biss li dawk l-aħwa jaqtgħu l-vizzji, imma trid ukoll li dawn iħossuhom importanti fid-dinja, li kapaċi jagħmlu xi ħaġa, li qegħdin jgħixu u mhux biss jeżistu. Il-komunità ssir familja kbira fejn dak li jkun iħossu milqugħ u maħbub. Sor Elvira li tat bidu għal dawn id-djar tinsisti li l-fejqan u t-triq lura lejn il-ħajja ssir permess tat-talb. Fil-fatt it-talb huwa element importanti fil-ħajja ta' dawn id-djar. F' dawn is-snin li ilhom miftuħin dawn id-djar twaqqfu komunità ta' sorijiet, eks membri ta' xi dar Cenacolo u għadd ta' ġuvintur li reġgħu sabu l-ħajja grazzi għal din l-inizjattiva, saru saċerdoti. Erġajt żort Medjugorje Din is-sena kelli l-opportunità nerġa' nżur Medjugorje ġewwa l-Bożnija-Ħerzegovina. Erġajt żort id-dar kbira tal-Comunità Cenacolo li tilqa' fiha madwar mitt żagħżugħ. Sewwasew f' dan ir-raħal hemm żewġt idjar, waħda tal-ġuvintur u oħra tax-xebbiet, imma l-akbar waħda hija dik maskili. Ir-rappreżentazjoni Credo Żort Medjugorje meta kien hemm il-festival taż-żgħażagħ. Dan il-festival huwa avveniment annwali li jsir bejn l-1 u s-6 ta' Awwissu. Din kienet it-28 edizzjoni tiegħu. Jum minnhom waqt il-quddiesa ta' filgħaxija, li fiha jkun hemm aktar minn 500 saċerdot jikkonċelebra, prietka qassis li ħareġ minn dar tal- . Dakinhar stess fuq palk armat apposta saret ir-rappreżentazzjoni bl-isem "Credo". Din ir-rappreżentazzjoni ttellgħet mill-memebri tal- . L-atturi li ħadu sehem fiha huma kollha residenti ta' xi dar ta' din l-għaqda. Bosta atturi jiġu Medjugorju biex jieħdu sehem f' din l-attività u wara jerġgħu lura fil-komunità tagħhom. Ikolli nammetti li bqajt skantat bil-livell għoli li offrew dawn iż-żgħażagħ. L-istorja mhux ġdida għax titratta siltiet mill-ħajja ta' Ġesù, imma l-mod kif interpretawha hija xi ħaġa biex ngħid hekk "tal-ġenn!" Filmati mħalltin ma' reċtar, mużika, żfin, xeni li jinbidlu waqt li r-rappreżentazzjoni tibqa' għaddejja. Kulħadd jaf x' inhi l-parti tiegħu, kulħadd jaf x' għandu jagħmel. Qaluli li din issir kull sena iżda kull sena jkun hemm għexieren ta' eluf ta' nies biex jarawha, u jkun hemm min ikun diġà raha u jerġa' jaraha. Dan huwa eżempju wieħed kif kultant mix-xewk joħroġ il-ward. Nemmen li s-suċċess biex ix-xewk jinqered u minfloku titla' xitla li twarrad hija l-perseveranza, ir-rieda tajba u fuq kollox li lil min ikun qalb ix-xewk, wieħed jurih li jekk irid jista' jwarrad hu ukoll. Dan l-artiklu deher f' In-Nazzjon 19 ta' Awwissu 2017
Mix-xewk joħroġ il-ward